बजट सेगमेंट में खरीद सकते हैं ये 8 फोन, इसमें सैमसंग-शाओमी और रियलमी के फोन भी शामिल
Best 5G Mobile Phones Under Rs 15,000 in India  नया 5G स्मार्टफोन खरीदने के बारे में सोच रहे हैं और आपका बजट 15,000 रुपए से कम है, तो हम आपके लिए इस रेंज के बेस्ट 8 स्मार्टफोन की लिस्ट लेकर आए हैं।
अगर आप नया 5G स्मार्टफोन खरीदने के बारे में सोच रहे हैं और आपका बजट 15,000 रुपए से कम है, तो हम आपके लिए इस रेंज के बेस्ट 8 स्मार्टफोन की लिस्ट लेकर आए हैं। भारत में 5G नेटवर्क शुरू हो गया है। ऐसे में ज्यादातर स्मार्टफोन कंपनियां 5G कनेक्टिविटी के साथ डिवाइस ला रही हैं।
हालांकि, अभी भी कुछ कंपनियां 5G कनेक्टिविटी के बिना स्मार्टफोन लॉन्च कर रही हैं। ऐसे में आपको स्मार्टफोन खरीदते समय प्राइज, फीचर्स के साथ कनेक्टिविटी पर भी ध्यान देना चाहिए। बिना 5G कनेक्टिविटी के आप टेलीकॉम कंपनियों के द्वारा ऑफर किए जा रहे हाईस्पीड इंटरनेट का यूज नहीं कर पाएंगे।
तो आइए 15,000 रुपए से कम कीमत में मौजूद 8 सबसे बेहतरीन 5G स्मार्टफोन के बारे में जानते हैं...
सैमसंग गैलेक्सी M14 5G 
सैमसंग ने हाल ही में 'सैमसंग गैलेक्सी M14 5G' स्मार्टफोन लॉन्च किया है। बजट सेगमेंट में आने वाले इस स्मार्टफोन में 6000mAh की बड़ी बैटरी दी गई है, जो 25W की फास्ट चार्जिंग सपोर्ट करती है। बायर्स इस स्मार्टफोन को 4GB रैम + 128GB स्टोरेज और 6GB रैम + 128GB स्टोरेज वैरिएंट में खरीद सकते हैं।
आईक्यू Z6 लाइट 5G
आईक्यू Z6 लाइट 5G पिछले साल 14 सितंबर 2022 को लॉन्च हुआ था। इस स्मार्टफोन में 5000mAh बैटरी दी गई है, जो 18W फास्ट चार्जिंग सपोर्ट करता है। ये 8.25mm का स्लिम स्मार्टफोन है। बायर्स इस स्मार्टफोन को 4GB रैम + 64GB स्टोरेज और 6GB रैम + 128GB स्टोरेज वैरिएंट में खरीद सकते हैं।
सैमसंग गैलेक्सी M13 5G
सैमसंग गैलेक्सी M13 पिछले साल 14 जुलाई 2022 को लॉन्च हुआ था। इस स्मार्टफोन में 5000mAh बैटरी दी गई है। बायर्स 4GB रैम + 64GB स्टोरेज स्टोरेज वैरिएंट वाले स्मार्टफोन को 11,999 रुपए और 6GB रैम + 128GB स्टोरेज वैरिएंट को 13,999 रुपए में खरीद सकते हैं।
रेडमी 11 प्राइम 5G
रेडमी 11 प्राइम 5G पिछले साल 6 सितंबर 2022 को लॉन्च हुआ था। इस स्मार्टफोन में 5000mAh बैटरी दी गई है, जो 18W की फास्ट चार्जिंग को सपोर्ट करती है। बायर्स इस स्मार्टफोन को 4GB रैम + 64GB स्टोरेज और 6GB रैम + 128GB स्टोरेज वैरिएंट में खरीद सकते हैं।
रियलमी नारजो 50 5G
रियलमी नारजो 50 5G पिछले साल 18 मई 2022 को लॉन्च हुआ था। ये स्मार्टफोन 5000mAh बैटरी के साथ आता है, जो 33W फास्ट चार्जिंग को सपोर्ट करता है। बायर्स 4GB रैम + 64GB स्टोरेज स्टोरेज वैरिएंट वाले इस स्मार्टफोन को 13,499 रुपए और 6GB रैम + 128GB स्टोरेज वैरिएंट को 14,499 रुपए में खरीद सकते हैं।
पोको M4 प्रो 5G
पोको M4 प्रो 5G पिछले साल 29 अप्रैल 2022 को लॉन्च हुआ था। इस स्मार्टफोन में 5000mAh बैटरी दी गई है, जो 33W की फास्ट चार्जिंग को सपोर्ट करती है। बायर्स इस स्मार्टफोन को 4GB रैम + 64GB स्टोरेज, 6GB रैम + 128GB स्टोरेज और 8GB रैम + 128GB स्टोरेज वैरिएंट में खरीद सकते हैं।
रियलमी 9i 5G
रियलमी 9i 5G पिछले साल 18 अगस्त 2022 को लॉन्च हुआ था। इस स्मार्टफोन में 18W की फास्ट चार्जिंग सपोर्ट के साथ 5000mAh की बैटरी दी गई है। बायर्स इस स्मार्टफोन को 4GB रैम + 64GB स्टोरेज और 6GB रैम + 128GB स्टोरेज वैरिएंट में खरीद सकते हैं।
लावा ब्लेज 5G
लावा ब्लेज 5G पिछले साल 15 नवंबर 2022 को लॉन्च हुआ था। इस स्मार्टफोन में 5000mAh की बैटरी दी गई है, जो 15W की फास्ट चार्जिंग सपोर्ट करती है। हालांकि, कंपनी स्मार्टफोन के साथ बॉक्स में 12W का चार्जर देती है। बायर्स इस स्मार्टफोन को 4GB रैम + 128GB स्टोरेज के सिंगल वैरिएंट में खरीद सकते हैं।
